open-index/open-wikipedia-markdown huggingface dataset:
सिद्धार्थ विश्वविद्यालय

**सिद्धार्थ यूनिवर्सिटी** चाहे **सिद्धार्थ विश्वविद्यालय**, उत्तर प्रदेश के सिद्धार्थ नगर जिला में इतिहासी महत्व के अस्थान कपिलवस्तु (पिपरहवा) में एगो स्टेट इन्वर्सिटी बाटे। ए यूनिवर्सिटी के अस्थापना जून 2015 में भइल आ वर्तमान में एकरा से लगभग 280 से बेसी कॉलेज संबद्ध बाड़े; एकरे अलावा खुद विश्वविद्यालय के कैंपस में यूजी, पीजी के पढ़ाई आ रिसर्च होखे ला। विश्विद्यालय समय समय पर बिबिध कार्यक्रम आयोजित करे ला।

## एकेडमिक्स
सिद्धार्थ इन्वर्सिटी में अंडरग्रेजुएट, पोस्टग्रेजुएट आ रिसर्च के कोर्स उपलब्ध बाड़ें। एह तरीका से विश्वविद्यालय कुल चार गो फैकल्टी चला रहल बाटे।
### फैकल्टी
* आर्ट फैकल्टी (कला संकाय)
* कॉमर्स फैकल्टी (वाणिज्य संकाय)
* साइंस फैकल्टी (विज्ञान संकाय)
* लॉ फैकल्टी (विधि संकाय)

## इंफ्रास्ट्रक्चर
यूनिवर्सिटी के आपन कैंपस कपिलवस्तु नगर क्षेत्र में स्थापित बाटे। प्रशासनिक भवन, कला संकाय, वाणिज्य संकाय आ विज्ञान संकाय के आपन-आपन बिल्डिंग बाड़ी स जेह में विज्ञान संकाय के भवन के उद्घाटन जुलाई 2024 में भइल।

कैंपस में लड़िकन खातिर आनंद छात्रावास आ लड़िकिन खातिर यशोधरा छात्रावास बाटे। 2024 में नया इंटरनेशनल यूथ हास्टल के नेंई पड़ल जे पीएम उषा योजना के फंडिंग से बन रहल बाटे।

विश्वविद्यालय में तथागत अतिथि गृह (गेस्ट हाउस), संबोधि केंद्रीय पुस्तकालय, आ गौतम बुद्ध सभागार के साथे साथ 50 बेड वाला अस्पताल बाटे।

## जुड़ल कॉलेज
एह इन्वर्सिटी से यूपी के छह गो जिला, जवना में महाराजगंज, सिद्धार्थनगर, संत कबीर नगर, बलरामपुर, बस्ती आ श्रावस्ती में मौज़ूद 280 से बेसी कॉलेज संबद्ध बाड़ें। ई कॉलेज पहिले गोरखपुर यूनिवर्सिटी आ अवध यूनिवर्सिटी से जुड़ल रहलें। कालेज सभ में संबद्ध गवर्नमेंट डिग्री कॉलेज, एडेड कालेज आ सेल्फ फाइनेंस कालेज सामिल बाड़ें।

## संदर्भ

## बाहरी कड़ी
* ऑफिशियल वेबसाइट 
* 

श्रेणी:उत्तर प्रदेश के विश्वविद्यालय
श्रेणी:सिद्धार्थनगर जिला
श्रेणी:पिपरहवा, कपिलवस्तु
लंगट सिंह कॉलेज

**लंगट सिंह कॉलेज** भा **एलएस कॉलेज** भारतीय राज्य बिहार के मुजफ्फरपुर में एगो कॉलेज बा। ई बिहार के सभसे पुरान कॉलेज सभ में से एक हवे जेकर अस्थापना 3 जुलाई 1899 के भइल रहल। ई बाबासाहेब भीमराव अंबेडकर बिहार विश्वविद्यालय (बिहार युनिवर्सिटी) से संबद्ध बाटे।

एकर नाँव एकरे संस्थापक लंगट सिंह के नाँव पर रखल गइल हवे। ई बिबिध बिसय सभ के पढ़ाई करावे ला आ क्षेत्र के प्रमख महावद्यालय हवे।

श्रेणी:बिहार के विश्वविद्यालय आ कालेज
श्रेणी:मुजफ्फरपुर
नरगिस मोहम्मदी

**नरगिस सफ़ी मोहम्मदी** (फारसी: نرگس سفیه محمدی ; जनम 21 अप्रैल 1972) ईरानी मानवाधिकार कार्यकर्ता, वैज्ञानिक आ नोबेल शांति पुरस्कार क विजेता बाड़ी। उ शिरीन एबादी के नेतृत्व में "डिफेंडर्स ऑफ ह्यूमन राइट्स सेंटर (डीएचआरसी)" के उपाध्यक्ष बाड़ी। मई 2016 में तेहरान में "फाँसी के सजा खतम करे खातिर अभियान चलावे वाला मानवाधिकार आंदोलन" के स्थापना आ संचालन के आरोप में इनके 16 साल के जेल के सजा सुनावल गइल।

"ईरान में औरतन पर उत्पीड़न के खिलाफ लड़ाई आ सभका खातिर मानवाधिकार आ आजादी के बढ़ावा देवे खातिर" नार्वे के नोबल समिति के द्वारा नरगिस मोहम्मदी के साल 2023 खातिर नोबल शांति पुरस्कार से सम्मानित कइल बा।

## संदर्भ

श्रेणी:जियत लोग
श्रेणी:1972 में जनम
श्रेणी:नोबल शांति पुरस्कार सम्मानित लोग
श्रेणी:नोबल पुरस्कार सम्मानित लोग
श्रेणी:2023
समुंद्री संसाधन

**समुंद्री संसाधन**, अइसन संसाधन (प्राकृतिक भा जैविक) हवें जे समुंद्र से प्राप्त कइल जालें आ मनुष्य अपना लाभ आ आर्थिक क्रिया (उत्पादन) खातिर इनहन के इस्तेमाल करे ला।

## बर्गीकरण
समुंद्री संसाधन सभ के बिबिध आधार प कई किसिम में बाँटल जाला:
* जैविक संसाधन
** खाद्य संसाधन
** अखाद्य संसाधन
* अजैविक संसाधन
** खनिज संसाधन
***धात्विक खनिज
***अधात्विक खनिज
* इकोसिस्टम सर्विस
** आवास (हैबिटाट) उपलब्ध करावल
** हाइड्रोलॉजिकल सिस्टम में योगदान
** ऑक्सीजन उत्पादन
** कार्बन सिंक के रूप में काम
*अउरी दूसर
** परिवहन - समुंद्र जल परिवहन (वाटर ट्रांसपोर्ट) के साधन मुहैय्या करावे लें।
** पर्यटन आ रिक्रिएशन

## संरक्षण
समुंद्री संसाधन सभ में अउरी दूसर संसाधन नियर क्षय हो रहल बा जेकरा चलते इनहना के संरक्षण के उपाय कइल जा रहल बाटे।

श्रेणी:संसाधन
श्रेणी:समुंद्र बिज्ञान
सिलहटी भाषा

**सिलहटी** (सिलहटी नागरी: ; ) एगो इंडो-आर्य भाषा हवे जवन अनुमान के मोताबिक 1 करोड़ से ऊपर लोग बोले ला। एके बोले वाला लोग मुख्य रूप से बांग्लादेश के सिलहट डिवीजन आ भारत में असम के बराक घाटी आ त्रिपुरा के उत्तरी हिस्सा में रहैला। एकरे अलावा मेघालय, मणिपुर आ नागालैंड में भी सिलहटी भाषी लोगन क संख्या काफी बा। साथे साथ यूनाइटेड किंगडम, अमेरिका, कनाडा आ मध्य पूर्व में प्रवासी समुदाय भी बा। 

## फोनोलॉजी

## संदर्भ

## ग्रंथसूची
* 

श्रेणी:भारत के भाषा
श्रेणी:बंगलादेश के भाषा
श्रेणी:इंडो-आर्यन भाषा
संपूर्णानंद संस्कृत विश्वविद्यालय

**सम्पूर्णानंद संस्कृत विश्वविद्यालय**, पुरान नाँव **गवर्नमेंट संस्कृत कॉलेज, बनारस**, उत्तर प्रदेश के बनारस शहर में एगो पब्लिक विश्वविद्यालय आ उच्च शिक्षा संस्थान बा। ई दुनिया के सबसे बड़ संस्कृत विश्वविद्यालयन में से एगो ह। वर्तमान में विश्वविद्यालय बिबिध बिसय सभ में स्नातक आ स्नातकोत्तर प्रोग्राम सभ के सुबिधा दे रहल बा। विश्वविद्यालय के नैक से क्रेडिट मिलल बा आ यूजीसी से पहिचान मिलल बा।

## इतिहास
1791 में बनारस राज के दौरान ईस्ट इंडिया कंपनी के रेजिडेंट जोनाथन डंकन भारतीय शिक्षा खातिर ब्रिटिश समर्थन के देखावे खातिर संस्कृत *वाङ्मय* के बिकास आ संरक्षण खातिर संस्कृत कॉलेज के स्थापना के प्रस्ताव रखलें। एह पहल के गवर्नर जनरल चार्ल्स कॉर्नवालिस मंजूर क लिहलें। संस्था के पहिला शिक्षक पंडित काशीनाथ रहलन आ गवर्नर जनरल  20,000 सालाना के बजट मंजूर कइलन। सरकारी संस्कृत कॉलेज के पहिला प्रिंसिपल जॉन मुइर रहलें, ओकरा बाद जेम्स आर बैलेंटाइन, राल्फ टीएच ग्रिफिथ, जॉर्ज थिबाउट, आर्थर वेनिस, सर गंगानाथ झा अउरी गोपीनाथ कविराज रहले।

1857 में कॉलेज में स्नातकोत्तर पढ़ावे के काम शुरू भइल। 1880 में परीक्षा प्रणाली अपनावल गइल। 1894 में प्रसिद्ध सरस्वती भवन ग्रंथालय भवन बनल, जहाँ आजुओ हजारन पाण्डुलिपि सुरक्षित बाड़ी स। एह पाण्डुलिपि सभ के संपादन कॉलेज के प्रिंसिपल द्वारा कइल गइल बा आ किताब के रूप में प्रकाशित कइल गइल बा। *सरस्वती भवना ग्रंथमाला* के नाम से जानल जाए वाली एगो सीरीज में 400 से अधिका किताब प्रकाशित भइल बाड़ी स।

1958 में ओह समय के उत्तर प्रदेश के मुख्यमंत्री संपूर्णानंद के कोसिस से संस्थान के दर्जा कॉलेज से बदल के संस्कृत विश्वविद्यालय क दिहल गइल। 1974 में एह संस्था के नाम औपचारिक रूप से बदल के संपूर्णानंद संस्कृत विश्वविद्यालय क दिहल गइल।

## एकेडमिक्स
विश्वविद्यालय में कई फैकल्टी आ बिभाग बाड़ें जे बिबिध किसिम के कोर्स उपलब्ध करावे लें। हालाँकि, कई बिसय सभ में बहुते कम बिद्यार्थी होखल एगो समस्या बाटे।
## रिसर्च इंस्टीटयूट
240px|thumb|alt=एगो बिल्डिंग के सोझा से लिहल फोटो|इन्वर्सिटी के भवन के मेन गेट
जब एह संस्थान के संस्कृत कॉलेज के नाँव से जानल जात रहे त सगरी रिसर्च के कामकाज प्रिंसिपल के द्वारा कइल जात रहे। एह में पाण्डुलिपि पर कइल गइल काम भी शामिल रहे जवन सरस्वती भवन ग्रंथालय में रखल गइल रहे।

संस्थान के विश्वविद्यालय बनला के बाद सभ शोध के काम के देखरेख शोध संस्थान के निदेशक कइलें, जे प्रसिद्ध किताब श्रृंखला सरस्वती भावना ग्रंथमाला आ सरस्वती सुषमा पत्रिका के मुख्य संपादक भी बाड़ें।

डाइरेक्टर के जिम्मेदारी विश्वविद्यालय के भीतर सगरी रिसर्च गतिविधियन के देखरेख करे के होला, आ ऊ एकर एकेडमिक हेड के रूप में काम करे लें। डाइरेक्टर होखला के नाते प्रख्यात व्याकरणकार वागीश शास्त्री संस्कृत पत्रिका सरस्वती सुषमा में बहुमूल्य योगदान देले रहलन आ सरस्वती भवना ग्रंथमाला सीरीज में कई गो किताबन के संपादन कइले रहलन।

## संबद्धता
सम्पूर्णानंद संस्कृत विश्वविद्यालय एगो अइसन विश्वविद्यालय हवे जेवना से जुड़ल 600 से ढेर  स्कूल आ कॉलेज बाड़ें आ ई मय भारत भर में फइलल बाड़ें। एह शैक्षणिक संस्थानन में पढ़ाई के माध्यम संस्कृत, हिन्दी, आ अंग्रेजी बा। भारत के ई अकेल विश्वविद्यालय ह जवन पूरा देश में एतना व्यापक संबद्धता के गरब क सके ला।

## संदर्भ

## बाहरी कड़ी

श्रेणी:उत्तर प्रदेश के विश्वविद्यालय
श्रेणी:बनारस
नैक

नेशनल असेसमेंट एंड अक्रेडिटेशन काउंसिल (**NAAC**) भारत के एगो सरकारी संगठन हवे जे उच्च शिक्षा संस्थान (HEI) सभ के असेसमेंट करे ला आ आधिकारिक मान्यता (अक्रेडिटेशन) देला। एकर फंडिंग विश्वविद्यालय अनुदान आयोग द्वारा होले आ ई ऑटोनॉमस बॉडी हवे जेकर मुख्यालय बेंगलुरु में बाटे।

## इतिहास
नैक के अस्थापना 1994 में शिक्षा में राष्ट्रीय नीति (1986) के सिफारिश के चलते भइल। ई नीति "शिक्षा के गुणवत्ता में गिरावट के मुद्दा सभ के उपाय करे खातिर" रहल आ प्रोग्राम ऑफ एक्शन (POA-1992) में नीति सभ खातिर रणनीतिक प्लान बनावल गइल जेह में एगो स्वतंत्र राष्ट्रीय मान्यता निकाय के स्थापना भी सामिल रहल।   नतीजन, नैक के अस्थापना 1994 में भइल जवना के मुख्यालय बंगलौर में बनावल गइल।

## ग्रेडिंग
एनएएसी आठ ग्रेड के सीढ़ी पर संस्थानन के ग्रेडिंग करे ला: 

## मान्यता
, 820 universities and 15501 colleges were accredited by NAAC.
हमास

**हमास** ( *हरकत अल-मुक़ावामा अल-इस्लामिया*) चाहे *इस्लामिक रेजिस्टेंस मूवमेंट*, एगो सुन्नी इस्लामिक राजनीतिक आ मलेटरी संगठन हवे जे वर्तमान में फिलिस्तीनी इलाका सभ के गाजा पट्टी पर शासन क रहल बा। एकर मुख्यालय गाजा शहर में बा, बाकी एकर मौजूदगी पच्छिमी किनारवो (दुनो फिलिस्तीनी इलाका सभ में से बड़हन इलाका) में बा, जेकरा के फतह कंट्रोल करे ला। एकरा के व्यापक रूप से फिलिस्तीनी इलाका सभ के भीतर "हावी राजनीतिक ताकत" मानल जाला।

इजराइल के खिलाफ पहिला इंतिफादा शुरू भइला के कुछ समय बाद 1987 में हमास के स्थापना फिलिस्तीनी इमाम आ कार्यकर्ता अहमद यासीन कइलें। ई उनुका मुजामा अल इस्लामिया से निकलल जवना के स्थापना 1973 में गाजा में मिस्र के मुस्लिम ब्रदरहुड से जुड़ल एगो धार्मिक चैरिटी के रूप में भइल।

7 अक्टूबर 2023 के हमास इजरायल के खिलाफ एगो बड़हन सशस्त्र अभियान शुरू कइलस जेकरा के "ऑपरेशन अल-अकसा फ्लड" कहल गइल। हमला के हिस्सा के रूप में हमास के आतंकवादी गाजा-इजरायल के बैरियर के तूर दिहलें; नागरिकन के नरसंहार कइल, इजरायली सैन्य अड्डा पर हमला कइल आ नागरिक आ सैनिकन के अपहरण कइल एह हमला में सामिल बाटे। एह हमला के बाद इजरायल जुद्ध के घोषणा कइ दिहलस आ पूरा इजरायल आ गाजा पट्टी में भारी लड़ाई शुरू हो गइल।

## संगठन
हमास के अपना पहिले से मौज़ूद संगठन, मुजामा अल इस्लामिया, से एगो तीनपक्षीय ढाँचा विरासत में मिलल जवना में सामाजिक सेवा के प्रावधान, धार्मिक प्रशिक्षण आ शूरा परिषद के तहत सैन्य अभियान शामिल रहे। परंपरागत रूप से एकर चार गो अलग-अलग काम रहे: (क) एगो धर्मार्थ समाज कल्याण प्रभाग (दावा); (ख) हथियार के खरीद आ अभियान चलावे खातिर एगो मलेटरी डिवीजन (अल-मुजाहिदीन अल फिलास्टिनुन); (ग) एगो सुरक्षा सेवा (जेहाज अमन); आ (घ) एगो मीडिया शाखा (अअलम)।

संगठन के सटीक ढाँचा के बारे में साफ जानकारी नइखे काहे कि ऑपरेशन गतिविधियन के छिपावे का चक्कर में ई गोपनीयता के पर्दा में लपटाइल बाटे। औपचारिक तौर प हमास के कहनाम बा कि ई विंग अलग आ आजाद बा, लेकिन एकरा प सवालो उठत रहल बाड़ें। इहो तर्क दिहल गइल बा कि एकर विंग अलग-अलग आ एकजुट दुनों होला आतंरिक आ बाहरी राजनीतिक जरूरत के कारण अइसन बा। इहो कहल जा रहल बाटे कि अब इजरायली खुफिया निगरानी के पूरा तरीका से आ मुखबिरन के एगो व्यापक अड्डा के अस्तित्व का चलते हमास के राजनीतिक आ सैन्य विंग का बीच संवाद मुश्किल हो गइल बा।

## फंडिंग
हमास, अपना से पहिले के मुस्लिम ब्रदरहुड नियर, गाजा के वक्फ संपत्ति सभ के प्रशासन के काम संभाल लिहलस, ई एण्डोवमेंट हवें जे गाजा पट्टी के सगरी रियल एस्टेट के 10% से ढेर बिस्तार लिहले बाड़ें, जहाँ 2,000 एकड़ खेती के जमीन धार्मिक ट्रस्ट सभ में रखल गइल बा, एकरे साथ साथ कई गो दुकान, किराया पर लेवे लायक अपार्टमेंट भी बाड़ें आ सार्वजनिक भवनन के बारे में बतावल गइल बा।

## पब्लिक सपोर्ट
फिलिस्तीनी आबादी में हमास के बहुत लोकप्रियता आ समर्थन बा, 2021 ले।ओह साल भइल एगो सर्वेक्षण में पावल गइल कि 53% लोग के मानल बा कि हमास "फिलिस्तीनी लोग के प्रतिनिधित्व आ नेतृत्व करे के सभसे हकदार बा", जबकि खाली 14% लोग अब्बास के फतह पार्टी के पसंद कइल। एकरे साथ ही गाजा के बहुसंख्यक लोग हमास के भी भ्रष्ट मानत बा, बाकी एह समूह के आलोचना करे से डेरा जाला।2023 में भइल सर्वे में पावल गइल कि फिलिस्तीनी लोग में हमास के समर्थन लगभग 27–31% रहल।

## नोट


## संदर्भ

श्रेणी:फिलिस्तीन
गाजा पट्टी

**गाजा पट्टी**, (;  बिबिध उच्चारण: ग़ाज़ा, ग़ज़ा चाहे ग़ाज़्ज़ह्) या बस गाजा, भूमध्य सागर के पूरबी तीरे पर एगो सकेत जमीन बा जेकर सीमा पूरुब आ उत्तर में इसराइल आ दक्खिन-पच्छिम में मिस्र से सटल बा। 20 लाख के आबादी वाला, करीबन 365 वर्ग किलोमीटर पर गाजा, अगर एकरा के शीर्ष स्तर के राजनीतिक इकाई मानल जाय तब दुनिया के तीसरा सभसे घन आबादी वाला के रूप में गिनल जाला। ई दू गो फलस्तीनी इलाका सभ में से एक हवे, वेस्ट बैंक के साइड में। साल 2007 से एह इलाका पर राजनीतिक आ उग्रवादी इस्लामिक समूह हमास के शासन चल रहल बा आ ई एक तरह के नाकाबंदी में बा जेकरा चलते मानवाधिकार संगठन एकरा के "ओपेन एयर जेल" (खुल्ला आस्मान के तरे जेल) कहे लें।

गाजा पट्टी के ज्यादातर लोग रिफ्यूजी लोगन के वंशज हवे जे 1948 के अरब-इजरायल युद्ध के बाद इजराइल बनल इलाका से भाग गइल या निकाल दिहल गइल। गाजा के 8 गो रिफ्यूजी कैंप सभ में लगभग 6,00,000 गाजा लोग रहे ला। अधिकतर गाजा के लोग सुन्नी मुसलमान हवे, आ फिलिस्तीनी ईसाई लोग एहिजा अल्पसंख्यक बा। गाजा के सालाना जनसंख्या बढ़ती दर 2.91% (2014 अनुमान) बाटे, ई दुनिया के 13वाँ सभसे तेज दर बाटे आ अक्सर एकरा के भीड़भाड़ वाला कहल जाला। गाजा में पानी, बिजली आ दवाई के कमी बा। संयुक्त राष्ट्र के साथे-साथ कम से कम 19 गो मानवाधिकार संगठन इजरायल से गाजा पर आपन घेराबंदी हटावे के निहोरा कइले बाड़ें, जबकि यूएनसीटीएडी के एगो रिपोर्ट में कहल गइल बा, जवन संयुक्त राष्ट्र महासभा खातिर तइयार भइल आ 25 नवंबर 2020 के जारी भइल. कि गाजा के अर्थव्यवस्था पतन के कगार पर बा आ नाकाबंदी हटावल बहुते जरूरी बा।

हाल में, अक्टूबर 2023 में ई फिर से जुद्ध के मैदान बनल बाटे।

## Bibliography
### Books

*Bregman, Ahron (2002). *[https://books.google.com/books?id=xtKuTB_SlwcC&pg=PP1 Israel's Wars: A History Since 1947] *. London: Routledge. .
*
*
*

## External links

*Statistical Atlas of Palestine at the Palestinian Central Bureau of Statistics (archived 24 April 2016)
*Gaza Strip . *[[The World Factbook]]*. Central Intelligence Agency.
*Palestinian Territories at the United States Department of State.
*Gaza Strip at Google Maps

## संदर्भ

श्रेणी:फिलिस्तीन
पैराशूट

**पैराशूट** () एगो अइसन जुगति चाहे डिवाइस होला जे वायुमंडल में नीचे के ओर गिर रहल चीज के बेग के मद्धिम क देला जवना से कि ऊ चीज चाहे ब्यक्ति जमीन पर बहुत हरका से न गिरे आ एकरा चलते गिरे से होखे वाला नोकसान से बचाव हो जाला। वायुमंडल में ऊँचाई से जंप करे वाला ई जोगाड़ मनोरंजन खाती इस्तेमाल होखे ला आ हवाई उड़ान भरे वाला लोग सेफ्टी खाती एह जोगाड़ के इस्तेमाल क सके ला। एकरे अलावा एकर ब्यापक इस्तेमाल मलेटरी द्वारा सैनिक आ कमांडो उतारे में कइल जाला; दुश्मन के क्षेत्र के भीतर जा के हमला करे खातिर। दुसरा बिस्व जुद्ध में पैराशूट से सैनिक उतारल बहुत आम चलन रहे जेह में दुश्मन के मोर्चा के बहुत पाछे भीतर के ओर सैनिक कुदा के उतारल जायँ।

पैराशूट आमतौर प हल्लुक आ मजबूत कपड़ा चाहे कपड़ा नियर चीज (फैब्रिक) के बनल होला। शुरुआती दौर में इनहन के रेशम (सिल्क) से बनावल जाय। वर्तमान समय में सभसे आम फैब्रिक लइलून (नायलोन) बाटे। पैराशूट के छतरी के सभसे आम आकृती गुंबज नियन होला; हालाँकि, ई चौकोर, अंडाकार चाहे उल्टा गुंबद के आकृती के भी हो सके ला।

पैराशूट से बिबिध किसिम के भार उतारल जा सके लें, आदमी, खाना, औजार, हथियार, स्पेस-कैप्सूल आ बम एह सभ में शामिल बाड़ें।

## इहो देखल जाय
* पैराग्लाइडिंग

## संदर्भ

## ग्रंथ सूची
* 

## अउरी पढ़े खातिर
* 
* 

## बाहरी कड़ी

* CSPA The Canadian Sport Parachuting Association—The governing body for sport skydiving in Canada
* First jump with parachute from moving plane – *Scientific American*, June 7, 1913
* Parachute History
* Program Executive Office (PEO) Soldier
* Skydiving education 
* Para2000 book
*  The 2nd FAI World Championships in Canopy Piloting – 2008 at Pretoria Skydiving Club South Africa
* USPA The United States Parachute Association—The governing body for sport skydiving in the U.S.
* The Parachute History Collection at Linda Hall Library  (text-searchable PDFs)
* "How Armies Hit The Silk" June 1945, *Popular Science* James L. H. Peck – detailed article on parachutes
* NuméroLa Revue aérienne / directeur Emile Mousset  First female parachutist
* Everard Calthrop Parachutist - Drop From Tower Bridge Part 1 (1918). Film of a successful parachute jump from Tower Bridge during World War I.

श्रेणी:उपकरण
इजराइल–हमास जुद्ध 2023

**2023 के इजराइल–हमास जुद्ध** आजकाल्ह चल रहल एगो जुद्ध बाटे जेह में इजराएल आ हमास के अगुआई में फिलिस्तीनी आतंकवादी ग्रुप शामिल बाड़ें। ई लड़ाई 7 अक्टूबर 2023 के शुरू भइल जब आतंकवादी लोग गाजा पट्टी से इजरायल पर हमला कइ दिहल। एह हमला के इजरायली जवाबी हमला से सामना भइल आ अगिला दिने इजरायल औपचारिक रूप से हमास के खिलाफ जुद्ध के घोषणा कइलस। ई लड़ाई दशकन से चलल आ रहल अरब-इजराइल संघर्ष के हिस्सा हवे, आ खासतौर पर गाजा-इजराइल संघर्ष के हिस्सा हवे।

एह अचानक हमला के इजरायली जवाबी कार्रवाई से मुठभेड़ भइल आ एक दिन बाद इजरायल औपचारिक रूप से हमास के खिलाफ जुद्ध के घोषणा कइलस। हमास के सेना के प्रभावित इलाका सभ से खाली कइला के बाद इजरायल एकर जवाब में गाजा पट्टी पर हवाई हमला कइलस जेह में 14 अक्टूबर ले 2,215 से ढेर फिलिस्तीनी लोग के मौत हो चुकल बा। संयुक्त राष्ट्र के रिपोर्ट में कहल गइल बा कि लगभग 4,23,000 फिलिस्तीनी लोग, जे गाजा के आबादी के पाँचवाँ हिस्सा से बेसी बा, आंतरिक रूप से विस्थापित हो गइल बा। मानवीय संकट के आशंका तब अउरी बढ़ गइल जब इजरायल गाजा के खाना, पानी, बिजली आ ईंधन के आपूर्ति काट दिहलस, जहाँ मिस्र आ इजरायल दुनों द्वारा नाकाबंदी हो चुकल रहे आ 10 लाख गाजावासी लोग के बाहर निकाले के आदेश दिहल गइल। नागरिकन के व्यापक मौत भइल, आ हमास आ इजरायल दुनु पर युद्ध अपराध के बहुते आरोप लगावल गइल। अंतर्राष्ट्रीय स्तर पर कई जगहा विरोध प्रदर्शन भइल आ नफरत के अपराध बढ़ल।

हमला के सुरुआत भोरे-भोर इजरायल के खिलाफ कम से कम 3,000 रॉकेट सभ हमला से भइल आ इजराइल के इलाका में गाड़ी से ले जाइल जाए वाला घुसपैठ के साथ भइल। फिलिस्तीनी आतंकवादी गाजा-इजरायल के बैरीकेड के तहस-नहस क के सैन्य अड्डा पर हमला कइले आ पड़ोसी इजरायली समुदायन के नागरिकन के हत्या कइलें। कम से कम 1,300 इजरायली लोग मारल गइल जेह में 260 लोग उहो रहल जे संगीत महोत्सव में सामिल होखे एकट्ठा भइल रहल। निहत्था नागरिक बंधक आ कैद भइल इजरायली सैनिक लोग के भी गाजा पट्टी ले जाइल गइल जेह में मेहरारू आ नाबालिग लोग भी सामिल रहल। ई हमला हमास आ इजरायल के बीच संघर्ष के बीच भइल जे 2006 से चल रहल बा। हमास 2022 में आ 2023 के ज्यादातर समय में भी इजरायल के साथ बड़हन मुठभेड़ से बचल, आ एकरे बजाय, गुप्त रूप से अपना प्रमुख हमला, *ऑपरेशन अल-अकसा फ्लड* खातिर तइयारी करत रहल।

## नोट


## संदर्भ

श्रेणी:2023
आरएसएस

**आरएसएस**, पूरा नाँव — **राष्ट्रीय स्वयंसेवक संघ**, एगो भारतीय अति-दक्खिनपंथी, हिंदू राष्ट्रवादी, स्वयंसेवी (वालंटियर) पैरामलेटरी संगठन हवे। ई संघ परिवार नाँव के संगठन सभ के एगो बड़हन निकाय के पूर्वज आ अगुआ हवे जे भारतीय समाज के हर पहलू में मौजूदगी बिकसित कइ लिहले बा आ एह में प्रधानता से आज्काल्ह के सत्ताधारी राजनीतिक दल भारतीय जनता पार्टीयो सामिल बा जेकर नेता भारत के वर्तमान परधानमंत्री नरेंद्र मोदी बाड़ें। संघ के वर्तमान सरसंघचालक मोहन भागवत बाड़ें।

27 सितंबर 1925 के स्थापन भइल, संगठन के शुरुआती उद्देश्य रहे कि चरित्र–निर्माण के प्रशिक्षण देहल जाव आ “हिंदू अनुशासन” बसावल जाव, ताकि हिंदू समाज एकजुट हो सके आ “हिंदू राष्ट्र” के स्थापना हो सके।

एह संगठन के मकसद हिंदुत्व के विचारधारा फैलावे, हिंदू समाज के “मजबूत” करे, आ भारतीय संस्कृति आ ओकर “सभ्यतागत मूल्य” के बचावे–निभावे के आदर्श बढ़ावे से जुड़ल बा। दूसरा ओर, RSS के बारे में एहो कहल जाला कि ई संगठन “हिंदू सर्वोच्चता के आधार” पर बसावल गइल। संगठन पर अल्पसंख्यक, खास कर के मुसलमानन, के प्रति असहिष्णुता (intolerance) के आरोपो लगावल गइल बा।

## संदर्भ

श्रेणी:हिंदू राष्ट्रवाद
श्रेणी:हिंदुत्व
श्रेणी:भारत में फासीवाद
अखंड भारत

**अखंड भारत** (बिना बिभाजन भा बँटवारा के भारत) चाहे **अखंड हिंदुस्तान**, एगो टर्म ह जे बिसाल-बड़हन भारत (ग्रेटर इंडिया) के बिचार के ब्यक्त करे ला। एह बिचार के तहत ई कहल जाला की आज्काल्ह के अफगानिस्तान, पाकिस्तान, भारत, नेपाल, तिब्बत, भूटान, बांग्लादेश, बर्मा (म्यांमा), श्रीलंका आ मालदीव एकही नेशन (राष्ट्र) हवें।

भारत के आजादी के लड़ाई के दौरान कन्हैयालाल माणिकलाल मुंशी ***अखंड हिंदुस्तान*** खातिर आवाज उठवलें आ महात्मा गाँधी एह बिचार के सपोर्ट कइलें — ई मान के कि ब्रिटिश लोग भारत के "बाँटऽ आ राज करऽ" नीति पर चल के आपन राज बरकरार रखल चाहत बाटे। भारत के बँटवारा के खिलाफ मुंशी आवाज उठवलें आ एकर अगुआई गाँधी कइलें जब *हरिजन* पत्र में मुंशी के स्पीच *अखंड हिंदुस्तान* के नाँव से छपल। पाकिस्तानी पत्रकार आ लेखक मज़हर अली खान लिखे लें कि खान बंधू लोग हिंदू-मुस्लिम एकता के समर्थन करे आ मुस्लिम लीग के ललकारल कि अलगा से इलेक्टोरेट के माँग से पहिले एह मुद्दा खातिर लड़ल जरूरी बाटे।

आज्काल्ह एह बिचार के समर्थन दक्खिनपंथी हिंदुत्ववादी लोग द्वारा, खास क के आरएसएस आ भाजपा के नेता लोग द्वारा कइल जा रहल बा। कई सेकुलरो लोग एह बिचार के समर्थन करे ला आ भारत के दोबारा एकीकरण (रीयूनीफिकेशन) के वकालत करे ला; जइसे *इंडियन रीयूनिफिकेशन एसोसिएशन* (आईआरए) जेकर चेयरमैन भारत क पूर्ब चीफ जस्टिस मार्कंडेय काटजू बाड़ें।

## संदर्भ

## बाहरी कड़ी

*Reunification of India; Kashmir perspective by Rasikh Barkat, Riyaz Ahmad, Afiya Javaid, and Mohsin Ilahi - Rabwah Times
*"India’s Partition in the Face of Opposition: An Unveiled Perspective" published by "Harvard Asia Quarterly" (Spring 2009, Vol XII, No. 2)
*The Indian Reunification Association (IRA)

श्रेणी:भारत
श्रेणी:एशिया के क्षेत्र
ग्रेटर इंडिया

**ग्रेटर इंडिया** चाहे **इंडोस्फियर** भारत के सांस्कृतिक परभाव वाला क्षेत्र हवे।

## संदर्भ

श्रेणी:भारत
राडार रिमोट सेंसिंग

**रडार रिमोट सेंसिंग** एगो प्रकार के एक्टिव रिमोट सेंसिंग हवे जेह में जमीनी टार्गेट से बैकस्केटर भइल इलेक्ट्रोमैग्नेटिक ऊर्जा के इस्तेमाल भौतिक आ जमीनी कभर के बेहवार के जानकारी हासिल करे खातिर कइल जाला। ई पैसिव रिमोट सेंसिंग से अलग होला, ई सभसे आम किसिम हवे, काहें से कि इलेक्ट्रोमैग्नेटिक रेडिएशन (EMR) उत्सर्जक सभ द्वारा पैदा होला आ ई रेडियो वेवलेंथ (लगभग 1 सेमी से कई मीटर ले) पर रेडिएशन संचारित करे लें आ सेंसर सभ नापल रिटर्न के इस्तेमाल अनुमान लगावे खातिर करे लें पृथिवी के सतह के गुण के बारे में बजानकारी जुटावे लें। रडार रिमोट सेंसिंग में लमहर वेवलेंथ के एनर्जी के इस्तेमाल होला जे बादर सभ के माध्यम से गुजर सके ले आ वनस्पति के भौतिक संरचना में बदलाव के प्रति संवेदनशील होला। एह तरीका से एकरा के हर-घंटा आ हर-मौसम में इमेजिंग करे के क्षमता एकर खास फायदा बा।

श्रेणी:रिमोट सेंसिंग
रिमोट सेंसिंग सॉफ्टवेयर

**रिमोट सेंसिंग सॉफ्टवेयर** अइसन सॉफ्टवेयर एप्लीकेशन हवे जे रिमोट सेंसिंग से हासिल भइल डेटा के प्रोसेस करे ला। रिमोट सेंसिंग एप्लीकेशन ग्राफिक्स सॉफ्टवेयरने नियर होलें, बाकी ई सैटेलाइट आ हवा में चले वाला सेंसर डेटा से भौगोलिक जानकारी पैदा करे में सक्षम बनावे लें। रिमोट सेंसिंग एप्लीकेशन सभ में कुछ बिसेस फाइल फॉर्मेट सभ के पढ़ल जाला जेह में सेंसर इमेज डेटा, जियोरेफरेंसिंग जानकारी, आ सेंसर मेटाडाटा होला । कुछ बहुत पॉपुलर रिमोट सेंसिंग फाइल फॉर्मेट सभ में GeoTIFF, NITF, JPEG 2000, ECW, MrSID, HDF, आ NetCDF प्रमुख बाड़ें।

रिमोट सेंसिंग एप्लीकेशन कई किसिम के फीचर सभ के परफार्म करे लें जिनहन में शामिल बाड़ें:

* बदलाव के पता लगावल (चेंज डिटेक्टशन) — एकही इलाका के अलग-अलग समय पर लिहल गइल छवि सभ से बदलाव के निर्धारण
* ऑर्थोरेक्टिफिकेशन — कौनों बिम्ब के पृथिवी पर ओकर स्थान पर टेढ़ कइल
* स्पेक्ट्रल एनालिसिस — उदाहरण खातिर, इलेक्ट्रोमैग्नेटिक स्पेक्ट्रम के गैर-दृश्य हिस्सा सभ के इस्तेमाल से ई पता लगावल जा सके ला कि कौनों जंगल स्वस्थ बा कि ना
* इमेज क्लासिफिकेशन — रिफ्लेक्टेंस के आधार पर पिक्सेल सभ के अलग-अलग लैंड कवर क्लास सभ में श्रेणीबद्ध कइल (जइसे कि सुपरवाइज क्लासिफिकेशन, अनसुपरवाइज क्लासिफिकेशन आ ऑब्जेक्ट ओरिएंटेड क्लासिफिकेशन)

## रिमोट सेंसिंग सॉफ्टवेयर के उदाहरण

* जियोमैटिका, पीसीआई जियोमैटिक्स
* सागा जीआईएस (ओपन सोर्स)
* TNTmips, माइक्रोइमेज
* एरडास इमैजिन
* एनवीआई
* ग्रास जीआईएस
* ओपनईवी (ओपन सोर्स)
* ऑप्टिक्स (ओपन सोर्स)
* ओरफेओ टूलबॉक्स (ओपन सोर्स)
* रिमोटव्यू
* SOCET सेट
* इड्रिसी
* ईकोग्निशन
* आर्कजीआईएस
* स्नैप

## इहो देखल जाय

* रिमोट सेंसिंग
* हवाई फोटोग्राफी
* भौगोलिक सूचना प्रणाली (जीआईएस)
* रडार
* हाइपरस्पेक्ट्रल इमेजिंग
* इमेज एनालिसिस
* मल्टीस्पेक्ट्रल इमेजिंग

## आगे पढ़े लायक
* 
* 
* 
* 
* 
* 

श्रेणी:रिमोट सेंसिंग
श्रेणी:सॉफ्टवेयर
राडार

**रडार** एगो रेडियोलोकेशन सिस्टम हवे जे रेडियो तरंग सभ के इस्तेमाल से साइट के सापेक्ष चीज सभ के दूरी (रेंजिंग), कोण (एजिमुथ) आ रेडियल वेग के निर्धारण करे ला। एकर इस्तेमाल हवाई जहाज, जहाज, अंतरिक्ष यान, गाइडेड मिसाइल, आ मोटर वाहन सभ के पता लगावे आ ट्रैक करे आ मौसम के गठन, आ इलाका के नक्शा बनावे खातिर (राडार रिमोट सेंसिंग में) होला। रडार सिस्टम में रेडियो भा माइक्रोवेव डोमेन में इलेक्ट्रोमैग्नेटिक तरंग पैदा करे वाला ट्रांसमीटर, ट्रांसमिटिंग एंटीना, रिसीविंग एंटीना (अक्सर ट्रांसमिटिंग आ रिसीविंग खातिर एकही एंटीना के इस्तेमाल होला) आ चीज सभ के गुण के निर्धारण करे खातिर रिसीवर आ प्रोसेसर होला। ट्रांसमीटर से रेडियो तरंग (पल्स भा लगातार) सभ चीज सभ से परावर्तित हो के रिसीवर में वापस आ जाले आ चीज सभ के लोकेशन आ गति के बारे में जानकारी देली।

श्रेणी:रेडियो
महामृत्युंजय मंत्र

**महामृत्युंजय मंत्र** (; अरथ: 'मउअत पर बिजय करे वाला महा मंतर') चाहे **रुद्र मंत्र** भा **त्र्यंबक मंत्र**, एगो वैदिक मंत्र ह। ई ऋग्वेद के ऋचा हवे आ ओहिजे सातवाँ मंडल में (ऋक् 7.59.12) आइल बाटे। ई ऋचा त्रयंबक के संबोधित बा जिनका के शैव मत में शिव के रूप में चिन्हित कइल जाला। एकरा अलावे ई यजुर्वेद के तैत्तिरीय संहिता में आवे ला (यजु. तैत्त. 1.8.6)। VS 3.60)

## मंतर

संस्कृत भाषा में ई मंत्र नीचे दिहल तरीका से लिखल जाला: 

: ****

## संदर्भ
यहूदी धर्म

**यहूदी धर्म** एगो अब्राहमिक, एकईश्वरवादी, आ एथ्निक धर्म (रेलिजन) हवे। एह में यहूदी लोगन के सगरो आध्यात्मिक, सांस्कृतिक आ बिधिक परंपरा सभ शामिल कइल जालीं, एकर उत्पत्ती एगो संगठित धर्म के रूप में मिडिल ईस्ट इलाका में ब्रोंज एज में भइल। आज्काल्ह के जूडाइज्म याह्विज्म से उदभव वाला हवे जे प्राचीन इसराएल आ जूडा के चलावल, लगभग 6वीं/5वीं सदी ईपू में, एगो कल्ट आधारित धार्मिक आंदोलन रहल आ एकरा के सभसे पुरान एकईश्वरवादी (मोनोथेइस्टिक) धर्म मानल जाला।
अनुष्का शेट्टी

**अनुष्का शेट्टी** एगो भारतीय अभिनेत्री बाड़ी जे मुख्य रूप से तेलुगु फिलिम में अभिनय करे लीं।

## संदर्भ

## बाहरी कड़ियाँ

* 

श्रेणी:हिंदी फिलिम ऐक्ट्रेस
श्रेणी:जियत लोग
श्रेणी:1981 में जनम
राम की शक्ति पूजा

***राम की शक्ति पूजा*** सूर्यकांत त्रिपाठी 'निराला' के हिंदी भाषा में रचल एगो कबिता ह। एह में रामकथा के राम-रावण जुद्ध के एगो प्रसंग के बर्णन कइल गइल बा - जुद्ध में रावण पर बिजय पावल राम खातिर कठिन हो रहल बा काहें से कि रावण शक्ति स्वरूपा देवी के आराधन क के उनुका के अपना पक्ष में क लिहले बाड़ें आ राम के सगरी अस्त्र देवी ब्यर्थ क दे रहल बाड़ी; सीता के उद्धार के चिंता में राम हताश हो जात बाड़ें; राम के शक्ति के पूजा करे के सलाह जाम्बवान देत बाड़ें आ राम पूजा क के देवी शक्ति से बिजय के आशीर्बाद प्राप्त करत बाड़ें।

कबिता अपना भाषा, छंद आ कथा के बिसेस कोण खातिर परसिद्ध हवे।

## बाहरी कड़ी
* राम की शक्ति पूजा (अंश), *अनामिका*. सूर्यकांत निराला (गूगल पुस्तक पर)।
* राम की शक्ति पूजा (पूरा पाठ), (हिंदी समय पर)।

श्रेणी:हिंदी कबितई
टाइपिंग

**टाइपिंग** () टाइपराइटर, कंप्यूटर कीबोर्ड, मोबाइल फोन चाहे कैलकुलेटर पर बटन, जिनहन के 'की' (key) कहल जाला, दबा के पाठ (टेक्स्ट) लिखे भा इनपुट करे के प्रक्रिया हवे। एकरा के पाठ इनपुट के अन्य साधन सभ से अलग कइल जा सके ला, जइसे कि हैंडराइटिंग आ स्पीच रिकग्निशन से ई अलग तरीका हवे। पाठ अक्षर, संख्या आ अउरी चीन्हा सभ के रूप में हो सके ला। दुनिया के पहिली टाइपिस्ट अमेरिका के विस्कॉन्सिन के लिलियन शोल्स रहली, जे क्रिस्टोफर शोल्स के बेटी रहली, जे पहिला ब्यवहारिक टाइपराइटर के आविष्कार कइले रहलन।

यूजर इंटरफेस के फीचर जइसे कि स्पेल चेकर (हिज्जे जाँचक) आ ऑटोकम्पलीट टाइपिंग के सुविधा बेहतर बनावे आ तेज करे के काम करे ला आ टाइप करे वाला के गलती के कम करे भा सुधारे के काम करे ला।

## टच टाइपिंग

टच टाइपिंग टाइपिंग के एगो स्टाइल हवे जवना में बटन सभ के बिना देखले आदत के हिसाब से टाइप कइल जाला। टच टाइपिस्ट के कीबोर्ड पर बटन (की) सभ के के लोकेशन मशल मेमोरी के माध्यम से पता चले ला। आठ गो अँगुरी सभ के कीबोर्ड के बीच (होम रो) के साथ बेड़ा-बेंड़ी लाइन में रखल आ इनहन के बिसेस अउरी की सभ ले पहुँचल जाला। (यही के मिळत जुलत तरीका के तहत अइसन टाइपिस्ट जे कीबोर्ड के ना देखेलें बाकी होम रो के भी इस्तेमाल ना करे लें, हाइब्रिड टाइपिस्ट कहल जालें।) दू हाथ से टच टाइपिंग आ एक हाथ से टच टाइपिंग दुनों संभव बा।

यूटा के साल्ट लेक सिटी के एगो कोर्ट स्टेनोग्राफर फ्रैंक एडवर्ड मैकगुरिन जे टाइपिंग क्लास पढ़ावत रहलें, बतावल जाला कि ऊ 1888 में होम रो टच टाइपिंग के आविष्कार कइले रहलें।अंग्रेजी भाषी लोग खातिर एगो मानक क्वर्टी कीबोर्ड पर होम रो की सभ के बटन बा: बायां हाथ खातिर "ASDF" आ "JKL;" दाहिना हाथ खातिर। ज्यादातर आधुनिक कंप्यूटर कीबोर्ड सभ में होम की सभ पर पहिली अँगुरी सभ खातिर एगो उभार वाला डॉट भा पड़ी पाई होला जेह से टच टाइपिस्ट लोग के कीबोर्ड की सभ पर अँगुरी सभ के सही स्थिति के राखे आ फिर से खोज में मदद मिले ला।
टाइपराइटर

**टाइपराइटर** अच्छर टाइप करे खातिर मैकेनिकल भा इलेक्ट्रोमैकेनिकल मशीन हवे। आमतौर पर टाइपराइटर में बटन सभ के सेट होला आ हर एक के दबावे पर कागज पर टाइप करे वाला हथौड़ी नियर चीज से स्याही से रंगल रिबन के ऊपर खटका के रूप में चोट कइल जाला। उन्नीसवीं सदी के अंत में, अइसन जोगाड़ भा मशीन के इस्तेमाल क के टाइपिंग के काम करे वाला ब्यक्तियो लोगन के 'टाइपराइटर' कहल जाव।

पहिला कामर्शियल टाइपराइटर सभ के सुरुआत 1874 में भइल, बाकी ई 1880 के दशक के बीच के बाद ले अमेरिका के ऑफिस सभ में बहुत आम चलन के चीज ना बन पवले रहल।टाइपराइटर जल्दीए निजी हाथे से लिखल पत्राचार के अलावा व्यावहारिक रूप से सभ किसिम के लिखाई के काम खातिर एगो अनिवार्य औजार बन गइल। एकर इस्तेमाल प्रोफेशनल लेखक लोग, ऑफिस में, निजी घर में बिजनेस पत्राचार आ लिखित असाइनमेंट तइयार करे वाला छात्र लोग द्वारा बहुतायत से कइल गइल।

बाद में चल के कंप्यूटर आ गइला से एकर महत्त्व घट गइल आ अब एकर इस्तमाल बहुत कम भ गइल बाटे।
नेशन

**नेशन** (आज्काल्ह के हिंदी में **राष्ट्र**) एगो बड़हन सामाजिक संगठन ह जहाँ कौनों आबादी के भीतर आपस में भाषा, इतिहास, एथ्निसिटी, संस्कृति, राज्यक्षेत्र (टेरिटरी) चाहे समाज नियर सझिया तत्व के आधार प सामूहिक पहिचान (आइडेंटिटी) के उदभव भइल होला। कुछ नेशन सभ के सिरिजन एथनिसिटी के इर्द-गिर्द भइल हो सके ला जबकि कुछ राजनीतिक आधार प गठित हो सके लें (जइसे कि सिविक नेशनलिज्म चाहे बहुसंस्कृतिवाद के आधार पर गठित नेशन)।

नेशन खातिर आमतौर पर हिंदी में सभसे चलनसार अनुबाद *राष्ट्र* स्वीकार कइल गइल बा — हालाँकि राष्ट्र शब्द के मूल शाब्दिक अरथ (संस्कृत में) कौनों राजा द्वारा शासित इलाका होला। राष्ट्र के आलावा जाति आ जातीयता शब्द से भी नेशन आ नेशनलिटी के बोध होखे ला जइसे बांग्ला में नेशन के अनुबाद जाति कइल जाला।

नेशन बहुधा एगो राजनीतिक बिचार बेसी हवे बजाय कौनों एथ्निक ग्रुप के पहिचान के। एही के चलते बेनेडिक्ट एंडर्सन नेशन के परिभाषा देवत घरी एकरा के "एगो कल्पनागत (इमैजिन्ड) राजनीतिक समुदाय" माने लें काहें कि "छोटहनो नेशन के सगरी सदस्य लोग अपना अधिकतर साथी-सदस्य लोग के कब्बो ना जाने, उनसे भेंट करे, इहाँ तक ले कि उनुका बारे सुनले हो सके ला, तब्बो उनहन लोगन के मन में उनहन लोग के समुदायता (कम्युनियन) के तस्वीर जिये ला"।

एंथनी डी स्मिथ नेशन के अइसन सांस्कृतिक-राजनीतिक समुदाय के रूप में परिभाषित करे लें जे लोग अपना खुदशासन (ऑटोनॉमी), एकता आ कौनों बिसेस चाहत के ले के जागरूक भ गइल होखे।

बिद्वान लोगन में ई आम सहमती बाटे कि नेशन सामाजिक सिरिजन से बनल होखे लें, इतिहासी रूप से प्रासंगिक होखे लें, आ संस्थागत रूप में लोचदार (फ्लेक्सिबल) होखे लें। मय इतिहास में लोग अपना कुटुंब समुदाय आ रीति-रेवाज खातिर लगाव रखले रहल बा, राज्यक्षेत्र के साहसंकर्ता आ अपना होमलैंड (मातृभूमि) खातिर लगाव रखले रहल बा, बाकी नेशनलिज्म (राष्ट्रवाद) — अइसन बिस्वास कि राज्य (स्टेट) आ नेशन एकरूप हो के नेशन-स्टेट (राष्ट्र-राज्य) के रूप ले लें — ई बिचारधारा 18वीं सदी के अंत तक ले बहुत जोरदार रूप में ना रहल।

## इहो देखल जाय
* नेशनलिज्म

## संदर्भ

श्रेणी:राजनीतिक कांसेप्ट
अडोबी इंक.

**अडोबी इंक.**, जे पहिले **अडोबी सिस्टम्स इंकॉर्पोरेटेड** के नाँव से जानल जाय, एगो अमेरिकी मल्टीनेशनल कंप्यूटर सॉफ्टवेयर कंपनी हवे जे डेलावेयर में कार्पोरेशन के रूप में अस्थापित भइल आ एकर मुख्यालय सैन जोस, कैलिफोर्निया में बाटे। ई ऐतिहासिक रूप से ग्राफिक्स, फोटोग्राफी, चित्रण, एनीमेशन, मल्टीमीडिया/वीडियो, मोशन पिक्चर, आ प्रिंट समेत कई तरह के सामग्री के बनावे आ पब्लिश करे खातिर सॉफ्टवेयर में बिसेसज्ञता हासिल कइले बा।

अडोबी के सभसे प्रमुख प्रोडक्ट सभ में - इमेज एडिटिंग सॉफ्टवेयर अडोबी फोटोशॉप; वेक्टर आधारित ड्रॉइंग सॉफ्टवेयर अडोबी इलस्ट्रेटर; अडोबी एक्रोबेट रीडर आ पोर्टेबल डॉक्यूमेंट फॉर्मेट (पीडीएफ); आ मुख्य रूप से ऑडियो-विजुअल सामग्री बनावे, संपादन आ प्रकाशन खातिर टूल सभ के होस्ट करे वाला सॉफ्टवेयर बाने। अडोबी अपना प्रोडक्ट सभ के बंडल के रूप में पेश करे ले जेकर नाँव अडोबी क्रिएटिव सूट रहल जे अब अडोबी क्रिएटिव क्लाउड नाँव के सेवा (SaaS) ऑफरिंग के रूप में सदस्यता सॉफ्टवेयर में बिकसित हो चुकल बाटे। कंपनी डिजिटल मार्केटिंग सॉफ्टवेयर में भी बिस्तार कइलस आ 2021 में कंज्यूमर एक्सपीरियेंस मैनेजमेंट (CXM) में टॉप ग्लोबल लीडर सभ में से एक मानल गइल रहे।

## संदर्भ

श्रेणी:सॉफ्टवेयर कंपनी
कर्मकांड

हिंदू धर्म में, धार्मिक कामकाज से जुड़ल कर्म सभ **कर्मकांड** () ह। मूल रूप से, भारतीय संस्कृति के मूल ग्रंथ वेद सभ के अइसन हिस्सा ह जे यज्ञ आ अउरी धार्मिक रीति सभ के काम के ब्राह्मण (पुरोहित) के माध्यम से, ओकरा के दक्षिणा दे के, सुख-संपति आ मुक्ति खातिर करावल जाला। मानल जाला कि वैदिक उत्कर्ष के जमाना में ई कर्मकांड ओकर सभसे महान प्रतीक रहल आ आगे जा के एही के बेसीपन वैदिक संस्कृति के गिरावट के कारन बनल।

अपना वर्तमान रूप में ई हिंदू धर्म के सगरी वर्तमान रीति रिवाज सभ के आ पूजा सभ के समय बाभन से करावल जाए वाला सगरी काम सभ के शामिल करे ला। आमतौर प, आजकाल्ह के समय में, एह बिद्या के पढ़ाई संस्कृत बिद्यालय सभ में होखे ला; हालाँकि, अब कई प्रतिष्ठित विश्वविद्यालय एकरा के अपना करीकुलम में शामिल कइले बाड़ें आ एह बिसय में डिग्री डिप्लोमा दे रहल बाड़ें।

## संदर्भ

## बाहरी कड़ी
* कर्मकांड क्यों और कैसे, श्रीराम शर्मा आचार्य, पुस्तक.ओआरजी पर। (हिंदी में)
* कर्मकाण्ड एवं मुहूर्त्त ज्ञान, उत्तराखंड मुक्त विश्वविद्यालय के बीएस के कोर्स के पाठ।
* कर्मकाण्ड भास्कर, श्रीराम शर्मा के लिखल पुस्तक, आर्काइव.कॉम पर।
* नित्य कर्म पूजा प्रकाश, गीता प्रेस, गोरखपुर।


श्रेणी:हिंदू धर्म
पीडीएफ

**पोर्टेबल डॉक्यूमेंट फॉर्मेट** (PDF), जेकरा के ISO 32000 के रूप में मानकीकृत कइल गइल बा, एगो फाइल फॉर्मेट हवे जे एडोब द्वारा 1992 में बिकसित कइल गइल बा आ एप्लीकेशन सॉफ्टवेयर, हार्डवेयर आ ऑपरेटिंग सिस्टम से स्वतंत्र तरीका से टेक्स्ट फॉर्मेटिंग आ इमेज समेत दस्तावेज सभ के प्रस्तुत करे खातिर बिकसित कइल गइल। पोस्टस्क्रिप्ट भाषा के आधार पर हर पीडीएफ फाइल में फिक्स्ड-लेआउट फ्लैट डॉक्यूमेंट के पूरा बिबरन दिहल जाला, जवना में टेक्स्ट, फॉन्ट, वेक्टर ग्राफिक्स, रास्टर इमेज आ अउरी जानकारी के जरूरत होला जे एकरा के देखावे खातिर जरूरी होला। पीडीएफ के जड़ "द कैमलोट प्रोजेक्ट" में बा जे एडोब के सह-संस्थापक जॉन वार्नॉक द्वारा 1991 में शुरू कइल गइल। पीडीएफ के 2008 में आईएसओ 32000 के रूप में मानकीकरण कइल गइल। अंतिम संस्करण आईएसओ 32000-2:2020 के रूप में दिसंबर 2020 में प्रकाशित भइल।

पीडीएफ फाइल सभ में फ्लैट टेक्स्ट आ ग्राफिक्स के अलावा कई किसिम के सामग्री हो सके ला जेह में लॉजिकल स्ट्रक्चरिंग तत्व, इंटरैक्टिव तत्व जइसे कि एनोटेशन आ फॉर्म-फील्ड, लेयर, रिच मीडिया (वीडियो सामग्री सहित), यू3डी भा पीआरसी के इस्तेमाल से थ्री-डायमेंशनल ऑब्जेक्ट आ अउरी कई तरह के सामग्री हो सके ला डेटा प्रारूप के बारे में बतावल गइल बा। पीडीएफ स्पेसिफिकेशन में एन्क्रिप्शन आ डिजिटल सिग्नेचर, फाइल अटैचमेंट, आ मेटाडाटा के भी प्रावधान कइल गइल बा जेह से कि एह फीचर सभ के जरूरत वाला वर्कफ़्लो सभ के सक्षम कइल जा सके।
भारत में हवा प्रदूषण

**भारत में [[हवा प्रदूषण]]** पर्यावरण संबंधी एगो गम्हीर मुद्दा बा। दुनिया के 30 गो सभसे प्रदूषित शहर सभ में से 21 गो भारत में 2019 में रहलें। साल 2016 के आँकड़ा के आधार पर भइल एगो अध्ययन के मोताबिक भारत में कम से कम 14 करोड़ लोग अइसन हवा में साँस लेला जे डब्लूएचओ के सुरक्षित सीमा से 10 गुना या एकरे से ढेर बाटे आ दुनिया के 20 गो शहर सभ में से 13 शहर सभ में से 13 गो शहर सभ में जहाँ हवा प्रदूषण के सभसे ढेर सालाना स्तर बा। प्रदूषण के 51% औद्योगिक प्रदूषण, 27% गाड़ी, 17% फसल जरा के आ 5% अन्य स्रोत से होला। हर साल 20 लाख भारतीयन के समय से पहिले मौत में हवा प्रदूषण के योगदान बा। उत्सर्जन वाहन आ उद्योग से होला जबकि ग्रामीण इलाका में प्रदूषण के बहुत सारा हिस्सा खाना बनावे आ गरम रखे खातिर बायोमास के जरावल से होला। शरद आ बसंत के महीना में खेती के खेत में फसल के डाँठ के बड़ पैमाना पर जरावल – यांत्रिक जोत के सस्ता विकल्प – धुँआ, धुंध आ कण प्रदूषण के प्रमुख स्रोत हवे। भारत में प्रति ब्यक्ति ग्रीनहाउस गैस सभ के उत्सर्जन कम बाटे बाकी समग्र रूप से ई देस चीन आ अमेरिका के बाद तीसरा सभसे बड़ ग्रीनहाउस गैस उत्पादक देश बाटे। साल 2013 में गैर-धूम्रपान करे वाला लोग पर भइल एगो अध्ययन में पावल गइल बा कि भारतीय लोग के फेफड़ा के कामकाज यूरोपीय लोग के तुलना में 30% कमजोर होला।

## इहो देखल जाय
* दिल्ली में हवा प्रदूषण
* भारत में पानी प्रदूषण

## संदर्भ

श्रेणी:हवा प्रदूषण
श्रेणी:भारत के पर्यावरण
श्रेणी:भारत में प्रदूषण‎
श्रेणी:भारत में पर्यावरणी मुद्दा आ समस्या
भारत में पर्यावरणी मुद्दा आ समस्या

भारत में पर्यावरण के कई ठे मुद्दा बा आ बिबिध किसिम के समस्या (environmental issues in India) बाड़ीं। हवा प्रदूषण, पानी प्रदूषण, कचरा, घरेलू निषिद्ध सामान आ प्राकृतिक पर्यावरण के प्रदूषण नियन कई चीज भारत खातिर चुनौती बा। प्रकृति के भारत पर भी कुछ कड़ा असर पड़ रहल बा। 1947 से 1995 के बीच स्थिति अउरी खराब रहल। बिस्व बैंक के बिसेसज्ञ लोग द्वारा एकट्ठा कइल गइल डेटा आ अध्ययन कइल गइल पर्यावरण आकलन के मोताबिक, 1995 से 2010 के बीच भारत अपना पर्यावरणीय मुद्दा सभ के समाधान आ दुनिया में पर्यावरण के गुणवत्ता में सुधार करे में कुछ सभसे तेजी से प्रगति कइले बा। हालांकि, देश खातिर प्रदूषण अबहियों एगो बड़हन चुनौती के रूप में बरकरार बाटे।

पर्यावरण के मुद्दा भारत खातिर बेमारी, स्वास्थ्य के मुद्दा आ लंबा समय तक चले वाला आजीविका पर परभाव के प्राथमिक कारण सभ में से एक हवे।

श्रेणी:भारत के पर्यावरण
पंचफोरन

**पंचफोरन**, **पँचफोरन** चाहे **पाँचफोरन** एक किसिम के खड़ा मसाला सभ के मिक्चर होला। एह में पाँच गो खड़ा मसाला सभ खास रेशियो में मिलावल गइल होखे लें जे फोरन (तड़का) देवे के कामे आवे लें। पाँच गो मसाला सभ में - मेथी (फेनुग्रीक), जीरा, मंगरइल (कलौंजी), राई (करिया सरसों) आ सौंफ शामिल होखे ला। एही पाँच गो फोरन देवे वाला मसाला सभ के कारण से एकर नाँव पंचफोरन पड़ल हवे।

पंचफोरन क उत्पत्ती भारत के पूरबी इलाका सब से भइल मानल जाला आ ई एह इलाका में सब्जी-तरकारी, करी, समोसा के भराव नियन कई चीज के बनावे में होखे ला। मुख्य रूप से ई भोजपुरी, मैथिल, बंगाली आ असमिया पकवान सभ में इस्तेमाल होखे ला।

श्रेणी:भारतीय मसाला
पीएम किसान

**प्रधानमंत्री किसान सम्मान निधि**, जेकरा के **पीएम किसान** (PMKISAN) संछेप नाँव से जानल जाला, भारत सरकार क एगो सुरुआत हवे जे किसानन के न्यूनतम आय के सहायता (मिनिमम इनकम सपोर्ट) के रूप में हर साल  तक ले रकम देला। एह योजना के घोषणा पीयूष गोयल द्वारा 1 फरवरी 2019 के भारत के 2019 के अंतरिम संघ बजट के दौरान कइल गइल। एह योजना पर सालाना  के लागत आ रहल बा आ ई दिसंबर 2018 से लागू भइल।

## संदर्भ

श्रेणी:भारत में सरकारी योजना
प्लेटलेट

**प्लेटलेट्स** () चाहे ***थ्रोम्बोसाइट्स*** (thrombocytes) खून के हिस्सा होलें जिनहन के मुख्य काम चोट-चपेट लागे चाहे कटे पर नस सभ से खून के बाहर बहे से रोके खातिर खून के थक्का बनावल होखे ला। प्लेटलेट्स सभ में कोशिका के केंद्रक (सेल न्यूक्लियस) ना होखे ला आ ई खाली भर साइटोप्लाज्म के टुकड़ा होखे लीं जे हड्डी के मज्जा (गूदेदार हिस्सा) में चाहे फेफड़ा में बने लीं आ आगे खून में सामिल हो जालीं। प्लेटलेट्स सभ मैमल (अपना बच्चा के दूध पियावे वाला) जानवर सभ में मिले लीं।

प्लेटलेट्स के निश्चित गिनती होखल सेहत खातिर जरूरी होला। कई कारन से इनहन के गिनती में कमी आ सके ला। नार्मल से कम गिनती हो जाए के समस्या के *थ्रॉम्बोसाइटोपेनिया* के नाँव से जानल जाला। ई बिबिध कारन आ बेमारी सभ के दसा में हो सके ला। आमतौर प डेंगू नियन बेमारी में आदमी के खून में प्लेटलेट्स के गिनती कम हो जाला आ *थ्रॉम्बोसाइटोपेनिया* के इस्थिति बन जाला जे अपना चरम केस में घातक आ जानलेवा हो सके ला।

श्रेणी:शरीररचना बिज्ञान
करवा चौथ

**करवा चौथ** () एगो हिंदू तिहुआर ह जे मुख्य रूप से पच्छिमी आ उत्तरी भारत में औरत लोग अपना पति खातिर बरत राख के आ पूजा क के मनावे ला। ई कातिक महीना के अन्हरिया पाख के चउथ तिथी के मनावल जाला। औरत लोग एह दौरान सुरुज उगे से ले के चंद्रमा के उगे तक ले निर्जला ब्रत रहे ला आ साँझ बेर चंद्रमा के पूजा क के, कथा बाँच के आ चंद्रमा के दर्शन क के ब्रत तूरे ला।

ई तिहुआर, बाकी बहुत सारा हिंदू तिहुआर सभ मतिन, चंद्र-सुरुज आधारित कलेंडर के तिथि के हिसाब से पड़े ला। कातिक महीना के अन्हार पाख के चउथ तिथि के मनावल जाला जे अंग्रेजी कलेंडर के हिसाब से घसकत रहे ला आ आमतौर प अक्टूबर चाहे नवंबर के महिन्ना में पड़े ला।

## संदर्भ

श्रेणी:हिंदू तिहुआर
श्रेणी:हिंदू तिथि अनुसार पड़े वाला तिहुआर
श्रेणी:कातिक महीना के तिहुआर
सैम मानेकशॉ

**सैम हॉरमुसजी फेमजी जमशेदजी मानेकशॉ** () (3 अप्रैल 1914 — 27 जून 2008) जेके **सैम बहादुर** (*Sam the Brave*) के नाम से भी जानल जाला, 1971 क भारत-पाकिस्तान युद्ध के समय भारतीय सेना क सेनाध्यक्ष रहने। सैम फील्ड मार्शल क पद पावै वाला पहिला भारतीय सैन्य अधिकारी रहने। उनकर सक्रिय सैन्य कैरियर चार दशक आ पाँच गो लड़ाई सभ में चलल, आ एकर सुरुआत दूसरका विश्व युद्ध से भयल।

## संदर्भ

श्रेणी:1914 में जनम
श्रेणी:2008 में निधन
पृथिवी सूक्त

**पृथिवी सूक्त** अथर्ववेद क एगो सूक्त हवे। एह सूक्त के ऋषि अथर्वा हवें। ई अथर्ववेद की बारहवाँ कांड क पहिला सूक्त हवे जेह में पृथिवी के देवता मान के आराधन कइल गइल हवे। एह में कुल 63 मंत्र शामिल बाड़ीं जिनहन में पृथिवी के भौतिक आ दैवी दुनों स्वरूप के आराधन बा।

श्रेणी:वैदिक सूक्त
स्कूल ड्रेस

240px|thumb|alt=children standing and lokking towards camera|वर्दी पहिरले कुछ इस्कूली लइका-लइकी
**स्कूल ड्रेस**, **स्कूल यूनिफ़ॉर्म** चाहे **इस्कूली वर्दी**, अइसन वर्दी (यूनिफार्म) होला जे इस्कूली लइका-लइकी पहिरे लें। कुछ इस्कूल सब में खाली ड्रेस कोड हो सके ला, मने कि का पहिरल जाय का ना पहिरल जाव एकर नियम हो सके लें; बाकी जहाँ एकदम सेट तरीका से निर्धारित होखे कि इहे पहिरे के बाटे, तब ओह पोशाक-पहिरावा के वर्दी भा यूनिफार्म कहल जाला। एकर मकसद इस्कूली लइका-लइकी सभ के पहिचान आ उनहन लोगन में एकरूपता आ बराबरी के भावना बढ़ावे खातिर होला।

श्रेणी:पहिनावा
टाई

**टाई** चाहे **नेकटाई** कपड़ा के पीस होला जे सजावटी रूप से खातिर गटई में पहिरल जाला; शर्ट के कॉलर के नीचे गाँठल होला आ अक्सरहा छाती पर लटकत रहे ला।

एकर बिबिध वेरिएंट में एस्कोट, बो टाई, बोलो, जिपर टाई, क्रावेट, आ निट टाई के नाँव गिनावल जा सके ला। आज्काल्ह के नेकटाई, एस्कोट, आ बो टाई क्रावेट सभ से बदल के आपन वर्तमान रूप लिहले हवे। आमतौर पर नेकटाई बिना साइज के होला बाकी सामान्य से लमहरो साइज में उपलब्ध हो सके ला। कुछ संस्कृति सभ में मरद आ लड़िका लोग ऑफिस के पोशाक भा औपचारिक कपड़ा के हिस्सा के रूप में नेकटाई पहिनेलें। मेहरारू लोग एकरा के कम पहिरेली। नेकटाई वर्दियो के हिस्सा हो सकेला। बहुत सारा इस्कूल सभ में ई इस्कूली वर्दी के हिस्सा होखे ला।

नेकटाई परंपरागत रूप से ऊपर के शर्ट के बटन के बंद क के पहिरल जाला आ टाई के गाँठ कॉलर के बिचला बिंदु सभ के बीच में गाँठल रहे ला।

## बाहरी कड़ी
* टाई बान्हे के तरीका, विकिहाऊ पर।

श्रेणी:पहिनावा
अंजना सिंह

**अंजना सिंह** एगो भारतीय फिलिम अभिनेत्री बाड़ी। इहाँ के मुख्य रूप से भोजपुरी फिल्म आ टेलीविजन धारावाहिक में काम कर रहल बानी। अंजना *एक और फौलाद* (2012) से परदा पर शुरुआत कइली आ भोजपुरी टेलीविजन पर पहिला बेर *भाग ना बचे कोई* । 

## फिल्मोग्राफी

## पुरस्कार के सूची

## संदर्भ

श्रेणी:जियत लोग
श्रेणी:1990 में जनम
श्रेणी:भोजपुरी सिनेमा के ऐक्ट्रेस लोग
श्रेणी:21वीं सदी के ऐक्ट्रेस
सुई

**सुई**, **सूई** चाहे **सिलाई के सुई**, जेकर इस्तेमाल हाथ से सिलाई खातिर होला, एगो लमछर पातर औजार हवे जेकर एक छोर पर नोक होला आ सिलाई के धागा के पकड़े खातिर छेद (चाहे आँख) होला। सबसे पुराना ज़माना के सुई हड्डी भा लकड़ी से बनल रहें स; आधुनिक सुई सभ के अब हाई कार्बन वाला स्टील के तार से बनावल जाला आ मुरचा लागे से रोके खातिर निकल- या 18K सोना-प्लेटेड होला। हाई क्वालिटी वाली कढ़ाई के सुई पर दू तिहाई प्लैटिनम आ एक तिहाई टाइटेनियम मिलल धातु के परत (मोलम्मा) चढ़ावल जाला। परंपरागत रूप से सुई के सुई-होल्डर भा सुई के अलमारी में रखल गइल बा जे सजावट के चीज बन गइल बा। सिलाई के सुई के étui में भी रखल जा सके ला, ई एगो छोट डिब्बा हवे जेह में सुई आ अउरी चीज जइसे कि कैंची, पेंसिल आ चिमटी रखल जा सके ला।

श्रेणी:औजार
श्रेणी:घरेलू जुगति
सुई (बहुअर्थी)

**सुई** चाहे **सूई** के नीचे दिहल अरथ हो सके लें:

* सुई - सिलाई के कामे आवे वाली
* सुई (इंजेक्शन) - सिरिंज के साथे इस्तेमाल होखे वाली सुई जे रोगी के शरीर में इंजेक्शन लगावे के कामे आवे ला।
सुई (इंजेक्शन)

इंजेक्शन देवे वाली **सुई**, जेकरा मेडिकल में हाइपोडर्मिक सुई कहल जाला, एक किसिम के मेडिकल औजार हवे जेकर इस्तमाल सिरिंज के साथे कइल जाला आ शरीर में कौनों दवाई चाहे लिक्विड के इंजेक्ट करे के कामे आवे ला। अक्सरहा ई अइसन केस में इस्तेमाल कइल जाला जहाँ तुरंत दवाई के शरीर में परवेश करावे के होखे, दवाई अइसन होखे जे पचावल ना जा सकत होखे, मुँह से लिहल जाए पर उल्टी के चलते बाहर निकल जाए के शंका होखे, चाहे लीवर के दवाई से नोकसान होखे के खतरा होखे।

श्रेणी:औजार
पूनम दुबे

**पूनम दुबे** (जनम ८ फरवरी १९९०) भोजपुरी सिनेमा में काम करे वाली एगो भारतीय अभिनेत्री बाड़ी। *जो जीता वोही सिकंदर, जानम, इंटेकाम, रंगदारी टैक्स, चना जोर गरम* आ अउरी कई गो फिलिमन में काम कइले बाड़ी। 

## फिल्मोग्राफी

## पुरस्कार के सूची

## संदर्भ

श्रेणी:जियत लोग
श्रेणी:1990 में जनम
श्रेणी:21वीं सदी के ऐक्ट्रेस
श्रेणी:भोजपुरी सिनेमा के ऐक्ट्रेस लोग
इलेक्ट्रोमैग्नेटिक रेडिएशन

भौतिक बिज्ञान में, **इलेक्ट्रोमैग्नेटिक रेडिएशन** (EM) इलेक्ट्रोमैग्नेटिक फ़ील्ड के तरंग सभ से बनल होला जे स्पेस में फइले ला आ इनहन में मूमेंटम आ इलेक्ट्रोमैग्नेटिक रेडियेंट एनर्जी होखे ला। एकरे बिबिध प्रकार सभ में सुरुज के रोशनी (देख्लाई पड़े वाला प्रकाश), रेडियो तरंग, माइक्रोवेव, अल्ट्रावायलेट किरन, एक्स-रे आ गामा रे सभ सामिल होखे लीं, ई सगरी किसिम के तरंग सभ एगो खास सीरीज में भा क्रम में बेवस्थित होखे लीं जेकरा के इलेक्ट्रोमैग्नेटिक स्पेक्ट्रम कहल जाला।
डायरिया

**डायरिया** अइसन दसा हवे जेह में एक दिन में कम से कम तीन बेर चाहे अउरी बेसी बेर पातर, ढीला चाहे एकदम पानी मतिन दस्त होखे। ई दसा कई दिन ले चल सके ला आ अक्सरहा एकरा चलते शरीर में पानी के कमी (डिहाइड्रेशन) हो सके ला।

एकर सभसे मुख्य कारन आँत में होखे वाला इंफेक्शन होला। गैस्ट्रोएंटेराइटिस (मुँह-पेट चलल) आम बेमारी के दसा हवे जेह में डायरिया के लच्छन सोझा आवे लें।
गैस्ट्रोएंटेराइटिस

**गैस्ट्रोएंटेराइटिस** () चाहे **गैस्ट्रो** (gastro), जेकरा भोजपुरी में **मुँह-पेट चलल** चाहे **कय-दस्त होखल** कहल जाला, पेट संबंधी एगो बेमारी के दसा हवे जेह में आँत आ पेट (स्टमक) के इन्फेक्शन आ इन्फ्लेमेशन हो जाला। एकरा मेन लच्छन सभ में डायरिया (बेर-बेर पातर दस्त होखल), उल्टी आ पेट गड़ल शामिल होखे लें। बोखार, कमजोरी आ शरीर में पानी के कमी हो सके ला। टिपिकल केस सभ में ई दू हप्ता से कम समय ले रहे ला।

गैस्ट्रोएंटेराइटिस के ई समस्या आमतौर प वाइरस द्वारा होखे ला; हालाँकि, आंत के बैक्टीरिया, पैरासाईट आ फंगी सभ के कारन से भी ई रोग के दसा पैदा हो सके ला। छोट लइकन में ई दसा अकसरहा रोटावाइरस के चलते होखे ला।
वाशिंग मशीन

240px|thumb|एगो फ्रंट लोडिंग वाशिंग मशीन
**वाशिंग मशीन** चाहे **वॉशिंग मशीन** एगो घरेलू इस्तेमाल के मशीन हवे जे गंदा कपड़ा धोवे के कामे आवे ले। ई शब्द बहुधा अइसन मशीन सभ के खातिर इस्तमाल कइल जाला जे पानी के उपयोग क के कपड़ा धोवे लीं; जबकि बिना पानी के कपड़ा साफ करे के काम ड्राई क्लीनिंग कहाला।

बनावट के आधार प ई टॉप ओपेन (ऊपर से खुले वाला ढक्कनदार) चाहे फ्रंट ओपेन (साम्हने से खुले वाली) होखे लीं। एकरे अलावा इनहन के ऑटोमेटिक, सेमी-ऑटोमेटिक आ मैनुअल किसिम में बाँटल जाला।

पुरान समय के मैनुअल टाइमर वाली मशीन सभ के जगह अब डिजिटल टाइमर आ कई किसिम के प्रीसेट वाली मशीन आ रहल बाड़ी आ इहो दावा कइल जा रहल बा कि कुछ में एआइ (AI) के इस्तेमाल हो रहल बाटे।

## पर्यावरण प परभाव
नया वाशिंग मशीन के दाम के तुलना में पुरान के मरम्मत के बढ़त लागत के कारण सालाना खराब वाशिंग मशीन के फेंकल जाए वाला संख्या में बहुत बढ़ती भइल बा, जवना से पर्यावरण के नुकसान भइल बा। मरम्मत के लागत आ मशीन के उमेद वाला लाइफ के कारण पुरान मशीन के रिपेयर करावे के जगह नया मशीन खरीदल बेहतर विकल्प लाग सके ला।

अलग-अलग वाशिंग मशीन मॉडल सभ में पानी, डिटर्जेंट आ एनर्जी के इस्तेमाल में बहुत अंतर होला। ताप खातिर जवन ऊर्जा के जरूरत होला ऊ रोशनी, इलेक्ट्रिक मोटर आ इलेक्ट्रॉनिक उपकरण सभ में इस्तेमाल होखे वाली ऊर्जा के तुलना में बहुत होला। एही कारन, गरम पानी के इस्तेमाल के कारण, वाशिंग मशीन सभ एगो बेसी एनर्जी खपत वाली मशीन बन जालीं।

वाशिंग मशीन सभ में पानी के खपत एगो नोट करे जोग पर्यावरणी मुद्दा बाटे।

श्रेणी:मशीन
फ्रिज

**फ्रिज** चाहे **रेफ्रिजरेटर**, एगो घरेलू मशीन हवे जे बिबिध चीजन के ठंढा रखे के कामे आवे ला। ई एक तरह के *थर्मली इन्सुलेटेड* डिब्बा (जेह में गर्मी के बाहर-भीतर आवाजाही ना होखे) आ *हीट पंप* (मकेनिकल, इलेक्ट्रॉनिक भा रासायनिक) होला जे एकरे भीतर से गर्मी के बाहरी वातावरण में ट्रांसफर करे ला जवना से कि एकरे भीतर के तापमान कमरा के तापमान के तुलना में नीचे चल जाला आ चीज ठंढा रहे लीं। दुनिया भर में फ्रिज एगो जरूरी खाद्य भंडारण तकनीक हवे। तापमान कम होखला से बैक्टीरिया सभ के प्रजनन दर कम हो जाला, एहसे फ्रिज के भीतर रखल चीज के खराब होखे के दर कम हो जाला। 

फ्रिज पानी के जमाव के बिंदु से कुछ डिग्री ऊपर के तापमान के बना के रखेला। नाशवान खाद्य भंडारण खातिर सभसे बेहतर तापमान रेंज 3 से 5 °C (37 से 41 °F) होला। अइसन उपकरण जे पानी के जमाव के बिंदु से नीचे के तापमान रखे ला, **फ्रीजर** कहल जाला। फ्रिज आइसबॉक्स के जगह ले लिहलस जवन लगभग डेढ़ सदी से एगो आम घरेलू उपकरण रहे। अमेरिका के खाद्य आ औषधि प्रशासन के सलाह बा कि फ्रिज के 4 °C (40 °F) भा एकरे नीचे रखल जाय आ फ्रीजर के −18 °C (0 °F) पर सेट कइल जाय।

## फ्रीजर
फ्रीजर यूनिट के इस्तेमाल घर में आ उद्योग आ वाणिज्य में होला। −18 °C (0 °F) पर या एकरे नीचे संग्रहीत भोजन अनिश्चित काल खातिर सुरक्षित होला।[19] ज्यादातर घर के फ्रीजर सभ में तापमान −23 से −18 °C (−9 से 0 °F) से होला, हालाँकि, कुछ खाली फ्रीजर वाला इकाई सभ −34 °C (−29 °F) आ एकरे से कम हासिल क सके लीं। आमतौर पर फ्रिज के फ्रीजर सभ में −23 °C (−9 °F) से कम के हासिल ना होला, काहें से कि एकही कूलेंट लूप दुनों डिब्बा सभ के सेवा करे ला: फ्रीजर डिब्बा के तापमान के बहुत ढेर कम कइला से फ्रिज के डिब्बा में फ्रीजिंग से ऊपर के तापमान बनावे में दिक्कत होला। घरेलू फ्रीजर के फ्रिज में अलग डिब्बा के रूप में शामिल कइल जा सके ला, या अलग से उपकरण हो सके ला। घरेलू फ्रीजर या त सीधा हो सके लें, फ्रिज नियर हो सके लें, या फिर छाती के फ्रीजर हो सके लें, ऊपर से ढक्कन भा दरवाजा के साथ ऊँच से चौड़ा हो सके लें, दक्षता आ बिजली के कटौती से आंशिक प्रतिरक्षा खातिर सुविधा के बलिदान देलें।[20] कई गो आधुनिक सीधा फ्रीजर सभ के दरवाजा में आइस डिस्पेंसर बनावल जाला। कुछ अपस्केल मॉडल में थर्मोस्टेट डिस्प्ले अउरी कंट्रोल शामिल बा।

घर के फ्रीजर अलग-अलग डिब्बा के रूप में (केवल बर्फ के टुकड़ा खातिर जरूरी से बड़), या अलग-अलग इकाई के रूप में, अमेरिका में 1940 में पेश कइल गइल।जमल खाद्य पदार्थ, जे पहिले लग्जरी आइटम रहल, आम बात हो गइल।

1955 में घरेलू डीप फ्रीजर, जवन एतना ठंडा रहे कि मालिक लोग क्लेरेंस बर्डसाई के प्रक्रिया से पहिले से जमल खाना खरीदे के बजाय खुद ताजा खाना फ्रीज क सके ला, बिक्री पर चलल।[21][22]

श्रेणी:मशीन
मर्चा चाउर

**मर्चा** चाहे **मेरचा** एक किसिम के धान (चाउर) हवे जे भारतीय राज्य बिहार के पच्छिमी चंपारन जिला के खास उपज हवे। ई महकउवा चाउर होला जे काली मरिच नियन होखे ला जेकरा चलते एकर ई नाँव पड़ल हवे।

2023 में एकरा के ज्याग्राफिकल इंडिकेशन टैग (जीआई टैग) दिहल गइल। एकरा चलते एह चावल के इंटरनेशनल लेवल पर ब्रांडिग आ एक्सपोर्ट होखे के संभावना बतावल गइल बाटे।

## इहो देखल जाय
* काला नमक
* कतरनी

## संदर्भ

श्रेणी:चाउर
श्रेणी:चाउर के किसिम
श्रेणी:पच्छिम चंपारन जिला
श्रेणी:भारत में जीआइ टैग
श्रेणी:बिहार में जीआइ टैग
नीलम गिरी

**नीलम गिरी (जन्म 19 जून 1993)** एगो भारतीय अभिनेत्री बाड़ी। मुख्य रूप से भोजपुरी फिल्म आ टेलीविजन धारावाहिक में काम करेली। ऊ आपन परदा पर शुरुआत अवधेश मिश्रा के निर्देशन में बनल बाबुल (2021) से कइली। इनके उल्लेखनीय रचना *बाबुल* (2021)*, इज्जत घर* (2022)*, टुन टुन* (2022) आ *कलाकंद* (2022) बाड़ी सऽ। 

## फिल्मोग्राफी

## संदर्भ

## बाहरी लिंक
* 
* 
* 

श्रेणी:1995 में जनम
श्रेणी:जियत लोग
श्रेणी:भोजपुरी सिनेमा के ऐक्ट्रेस लोग
श्रेणी:21वीं सदी के ऐक्ट्रेस